PMIndiaData/PMIndiaSum huggingface dataset:
కామన్ వెల్థ్ గేమ్స్ 2022 లో బంగారు పతకాన్ని గెలుచుకొన్నందుకు వెయిట్ లిఫ్టర్ శ్రీ అచింత్ శివులి కి అభినందన లు తెలిపిన ప్రధాన మంత్రి

బర్మింగ్ హమ్ లో జరుగుతున్నటువంటి కామన్ వెల్థ్ గేమ్స్ 2022 లో స్వర్ణ పతకాన్ని గెలుచుకొన్నందుకు వెయిట్ లిఫ్టర్ శ్రీ అచింత్ శివులి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. భారతదేశం క్రీడాకారిణుల మరియు క్రీడాకారుల దళం కామన్ వెల్థ్ గేమ్స్ కు బయలుదేరివెళ్లే సందర్భంలో ఇటీవల శ్రీ అచింత్ శివులి తో శ్రీ నరేంద్ర మోదీ తాను జరిపిన సంభాషణ తాలూకు వివరాల ను కూడా శేర్ చేశారు. ప్రధాన మంత్రి ఒక ట్వీట్ లో – ‘‘ప్రతిభావంతుడైన శ్రీ అచింత్ శివులి కామన్ వెల్థ్ గేమ్స్ లో పసిడి పతకాన్ని గెలిచారు. ఈ సంగతి తెలిసి సంతోషిస్తున్నాను. ఆయన తన యొక్క శాంతియుత స్వభావానికి మరియు దృఢత్వానికి గాను పేరు తెచ్చుకొన్నారు. ఈ విశిష్ట కార్యసాధనకై ఆయన చాలా కఠోరం గా శ్రమించారు. ఆయన తన భావి ప్రయాసల లో రాణించాలి అని నేను కోరుకొంటూ ఆయన కు ఇవే శుభాకాంక్షల ను తెలియజేస్తున్నాను.’’ ‘‘మన క్రీడాకారిణుల మరియు క్రీడాకారుల దళం కామన్ వెల్థ్ గేమ్స్ కు బయలుదేరి వెళ్లే కంటే ముందు గా అచింత్ శివులి గారి తో నేను మాట్లాడాను. ఆయన తన తల్లి గారి నుంచి మరియు సోదరుడి నుంచి అందుకొన్న సమర్థన ను గురించి మేం చర్చించాం. ఆయన ఇప్పుడు ఒక పతకాన్ని చేజిక్కించుకొన్నారు కాబట్టి ఇక ఒక సినిమా ను చూసేందుకు ఆయన కు అవకాశం లభిస్తుందని నేను ఆశ పడుతున్నాను.’’ అని పేర్కొన్నారు.
టాయికథన్-2021 లో పాలుపంచుకొంటున్న‌ వారితో జూన్ 24న మాట్లాడ‌నున్న ప్ర‌ధాన మంత్రి

టాయిక‌థ‌న్-2021 లో పాల్గొంటున్న వారితో ప్ర‌ధాన మంత్రి శ్రీ న‌రేంద్ర మోదీ ఈ నెల 24న ఉద‌యం 11 గంట‌ల కు వీడియో కాన్ఫ‌రెన్స్ మాధ్య‌మం ద్వారా సంభాషించ‌నున్నారు. కొత్త కొత్త ఆట వస్తువుల ను, ఆట‌ ల తాలూకు ఉపాయాల ను వివిధ స‌మూహాల ద్వారా స‌మ‌కూర్చ‌డం కోసం టాయిక‌థ‌న్-2021 ని ఈ సంవ‌త్స‌రం జ‌న‌వ‌రి 5న విద్య మంత్రిత్వ శాఖ‌, మ‌హిళ‌లు బాల‌ల వికాసం మంత్రిత్వ శాఖ‌, ఎమ్ఎస్ఎమ్ఇ మంత్రిత్వ శాఖ‌, డిపిఐఐటి, జౌళి మంత్రిత్వ శాఖ‌, స‌మాచార‌, ప్ర‌సార మంత్రిత్వ శాఖ ల‌తో పాటు, ఎఐసిటిఇ లు క‌ల‌సి మొద‌లు పెట్టాయి. టాయిక‌థ‌న్‌-2021 లో పాలుపంచుకొనేందుకు భార‌త‌దేశం లోని వివిధ ప్రాంతాల నుంచి దాదాపు 1.2 ల‌క్ష‌ల మంది ముందుకు వచ్చి నమోదులు చేసుకొని, 17,000కు పైగా ఉపాయాల‌ ను దాఖ‌లు చేశారు. వాటి లో నుంచి 1567 ఉపాయాల‌ ను జూన్ 22 మొద‌లుకొని జూన్ 24 వ‌ర‌కు ఆన్‌లైన్ మాధ్యమం ద్వారా నిర్వహించే టాయిక‌థ‌న్ గ్రాండ్ ఫినాలి కోసం తాత్కాలికం గా ఎంపిక చేయ‌డ‌మైంది. కోవిడ్-19 ఆంక్ష‌ ల కార‌ణం గా, ఈ డిజిట‌ల్ మాధ్యమానికి అనువైనటువంటి టాయి ఐడియాస్‌ ను దాఖ‌లు చేసిన జ‌ట్ల ను మాత్రమే గ్రాండ్ ఫినాలి లో అవకాశం కల్పించడం జ‌రిగింది. డిజిట‌ల్ మాధ్య‌మం కోవ‌ కు చెంద‌నటువంటి ఆట‌వస్తువుల ఉపాయాల ను సమర్పించిన అభ్యర్థుల కు విడి గా ఓ కార్య‌క్ర‌మాన్ని కూడా ఏర్పాటు చేయ‌నున్నారు. భార‌త‌దేశం లోని దేశ‌వాళీ బజారు తో పాటు ప్ర‌పంచ ఆట‌ వస్తువుల బ‌జారు ఒక భారీ అవ‌కాశాన్ని మ‌న త‌యారీ రంగాని కి ఇవ్వజూపుతోంది. భార‌త‌దేశం లోని ఆట‌వస్తువుల త‌యారీ ప‌రిశ్ర‌మ కు ప్రోత్సాహాన్ని అందించి, ఆ పరిశ్రమ ఆట‌బొమ్మ‌ల బ‌జారు లో ఒక విస్తృత‌మైన వాటా ను చేజిక్కించుకోవ‌డం లో సాయ‌ప‌డాలి అనేది టాయిక‌థ‌న్‌-2021 ధ్యేయం గా ఉంది. ఈ కార్య‌క్ర‌మం లో కేంద్ర విద్య శాఖ మంత్రి కూడా పాల్గొంటారు.
నయా రాయ్‌పూర్‌లో ప్రధాన మంత్రి

ప్రధాన మంత్రి శ్రీ నరేంద్ర మోదీ గారు ఆదివారం ప్రధాన మంత్రి ఆవాస్ యోజన పథకం కింద నిర్మించనున్న గృహ నిర్మాణ సముదాయానికి శంకుస్థాపన చేశారు. ఛత్తీస్‌గఢ్‌లోని నయా రాయ్‌పూర్‌లో ఎలక్ట్రానిక్ తయారీ క్లస్టర్‌ నిర్మాణానికి కూడా ప్రధాన మంత్రి శంకుస్థాపన చేశారు. ఛత్తీస్‌గఢ్‌ నూతన కల్పన, పారిశ్రామికాభివృద్ధి పాలసీని కూడా ఈ సందర్భంగా ప్రధాని విడుదల చేశారు. ఈ సందర్భంగా ప్రధాని మాట్లాడుతూ.. పేదల సొంతింటి కలను సాకారం చేసేందుకే ప్రధాన మంత్రి ఆవాస్ యోన కార్యక్రమం నిర్దేశింనట్లు తెలిపారు. ఇళ్లు కట్టించి ఇవ్వటకే కాదు పేదల కలల సాకారానికి ఈ పథకం తోడ్పడుతుందన్నారు. ఈ పథకం వల్ల పెద్ద సంఖ్యలో ఆర్థిక కార్యక్రమాలు జరగుతాయని.. అందువల్ల ఈ పథకం సరిగా అమలయ్యేలా అన్ని రాష్ట్రాలు, స్థానిక సంస్థలు చొరవతీసుకోవాలని ప్రధాని సూచించారు. 2022 కల్లా అందరికీ ఇళ్లు కట్టించాలనే తమ ప్రభుత్వ లక్ష్యానికి ఇది తొలిమెట్టు అని ప్రధాని అన్నారు. నూతన కల్పన, పారిశ్రామికాభివృద్ధి పాలసీని రూపొందించినందుకు ఛత్తీస్‌గఢ్ ప్రభుత్వాన్ని ప్రధాని అభినందించారు. 50 ఏళ్లుగా తీవ్రమైన ఒత్తిడిని ఎదుర్కుని కొత్త ఆలోచనలు పుట్టించుకున్న దేశాలే ఇప్పుడు ఆర్థికాభివృద్ధి ఫలాలను అనుభవిస్తున్నాయన్నారు. కేంద్ర ప్రభుత్వ పథకాలైన స్కిల్ ఇండియా,ముద్ర యోజనల గురించి ప్రధాని వివరించారు. అంతకుముందు సత్యసాయి బాబా విగ్రహాన్ని ఆవిష్కరించిన ప్రధానమంత్రి ‘శ్రీ సత్యసాయి సౌభాగ్యం-మానవాభివృద్ధి కేంద్రం’ను ప్రధాన మంత్రి ప్రారంభించారు. శ్రీ సత్యసాయి సంజీవని సెంటర్‌ ఫర్ చైల్డ్ హెల్త్ కేర్‌ను మానవ సేవకు అంకితమిచ్చారు.
ఇండోర్ విమానాశ్రయం వద్ద సెంటర్ ఫర్ పెరిషబుల్ కార్గో ను ఏర్పాటు చేసేందుకు మెస్సర్స్ ఎమ్.పి. వేర్ హౌసింగ్ లాజిస్టిక్స్ కార్పొరేషన్ కు 1500 చదరపు మీటర్ల విస్తీర్ణం కలిగిన ఎ ఎ ఐ భూమిని కౌలుకు ఇవ్వడం

భారతీయ విమానాశ్రయాల ప్రాధికార సంస్థ (ఎ ఎ ఐ) కి చెందిన 1500 చదరపు మీటర్ల భూమిని మెస్సర్స్ ఎమ్.పి. వేర్ హౌసింగ్ లాజిస్టిక్స్ కార్పొరేషన్ కు లీజుకు ఇచ్చే ప్రతిపాదనకు కేంద్ర మంత్రిమండలి ఆమోదముద్ర వేసింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. ఎ ఎ ఐ బోర్డు తీర్మానించిన మేరకు ఇండోర్ లోని ఇండోర్ విమానాశ్రయంలో సెంటర్ ఫర్ పెరిషబుల్ కార్గో (సి పి సి) ని నెలకొల్పుతారు. ఇందుకోసమే ఎ ఎ ఐ కి చెందిన భూమిని మెస్సర్స్ ఎమ్.పి. వేర్ హౌసింగ్ లాజిస్టిక్స్ కార్పొరేషన్ (ఎమ్ పి డబ్ల్యు ఎల్ సి) కి లీజుకు ఇస్తున్నారు. సి పి సి రాష్ట్రం లోని ట్రాన్సిట్ ఏర్ పోర్టుల నుండి త్వరగా నశించే సరుకులకు సంబంధించిన అత్యాధునిక నిష్క్రమణ కేంద్రం గా ఉంటుంది. వ్యాపారుల అవసరాలన్నింటిని తీర్చి, ఉత్పత్తి నాణ్యతను కాపాడే ప్రపంచ శ్రేణి సదుపాయాలను ఒకే కప్పు కింద ఈ సి పి సి సమకూర్చనున్నది. సి పి సి ని ఎమ్ పి డబ్ల్యు ఎల్ సి పి పి పి పద్ధతిలో ఏర్పాటు చేయవలసివుంది. సెంటర్ ఫర్ పెరిషబుల్ కార్గో కు గణనీయమైన స్థాయిలో ఉపాధిని అందించగల సత్తా ఉంటుందని, ఇది స్థానిక జనాభా ఉపాధి అవసరాలను నెరవేర్చగలదని భావిస్తున్నారు. సి పి సి ని నిర్వహించేందుకు మొత్తం 113 మంది వ్యక్తులు అవసరమవుతారు. పూర్వ రంగం: ఇండోర్ లోని దేవి అహిల్య బాయి విమానాశ్రయం వద్ద సి పి సి ని ఏర్పాటు చేసే ఉద్దేశం ఉన్నట్లు మధ్య ప్రదేశ్ రాష్ట్ర ప్రభుత్వం ప్రతిపాదించింది. మధ్య ప్రదేశ్ లోని మాల్వా క్షేత్రంలో నుండి ఫార్మాస్యూటికల్స్, పౌల్ట్రీ ప్రోడక్ట్స్, ఇంకా ఉద్యాన పంటల ఉత్పత్తులను ఎగుమతి చేసేందుకు సంబంధించిన డిమాండ్ భారీ స్థాయిలో ఉండటమే దీనికి కారణం. ఈ భూమిని కౌలుకు ఇవ్వడం వల్ల మధ్య ప్రదేశ్ రాష్ట్ర ప్రభుత్వానికి ఇండోర్ విమానాశ్రయం వద్ద సెంటర్ ఫర్ పెరిషబుల్ కార్గో ను స్థాపించి తద్వారా తన వ్యవసాయ రంగాన్ని, ఉద్యాన రంగాన్ని వృద్ధి ప‌ర‌చుకొనేందుకు అవకాశం ఏర్పడగలదు.
భార‌త‌దేశానికి మ‌రియు కొలంబియా కు మ‌ధ్య సాంప్ర‌దాయక వైద్య ప‌ద్ధ‌తుల రంగంలో స‌హ‌కారానికి సంబంధించిన ఎంఒయు కు ఆమోదం తెలిపిన మంత్రివ‌ర్గం

భార‌త‌దేశపు సాంప్ర‌దాయక వైద్య ప‌ద్ధ‌తులపై భార‌త‌దేశానికి మ‌రియు కొలంబియా కు మ‌ధ్య స‌హ‌కారానికి ఉద్దేశించినటువంటి ఒక అవ‌గాహ‌నపూర్వ‌క ఒప్పంద ప‌త్రాన్ని (ఎంఒయు) కుదుర్చుకోవ‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఇది కొలంబియా లో భార‌తదేశ సాంప్ర‌దాయ‌క వైద్య ప‌ద్ధ‌తుల ప్ర‌చారానికి, ఇంకా ఆ వైద్య పద్ధతుల ప్రోత్సాహానికి బాట పరచనుంది. ఈ ఎంఒయు ప‌ర్య‌వ‌సానంగా సాంప్ర‌దాయ‌క వైద్య ప‌ద్ధ‌తుల‌ను అనుస‌రించే వారికి శిక్ష‌ణ‌ను ఇవ్వ‌డం కోసం నిపుణుల రాక‌ పోక‌ లతో పాటు స‌మ‌న్వ‌య పూర్వ‌క‌మైన ప‌రిశోధ‌న‌లు జ‌రిపేందుకు కూడా అవ‌కాశం ల‌భించ‌నుంది. దీని ద్వారా ఔష‌ధాల అభివృద్ధి మరియు సాంప్ర‌దాయ‌క వైద్య ప‌ద్ధ‌తుల అభ్యాసం ముందుకు సాగ‌గ‌ల‌ద‌ని ఆశిస్తున్నారు.
ప్ర‌ధాన మంత్రి శ్రీ మోదీ మ‌రియు నేపాల్ ప్ర‌ధాని శ్రీ ఓలీ ల చేతుల మీదు గా ప్రారంభ‌మైన మోతిహారీ- అమ్‌లేఖ్ గంజ్ (నేపాల్) గొట్ట‌పు మార్గం

; ప్ర‌ధాన మంత్రి శ్రీ న‌రేంద్ర మోదీ మ‌రియు నేపాల్ ప్ర‌ధాని శ్రీ కె.పి. శర్మ ఓలీ కలసి ఒక సీమాంత‌ర పెట్రోలియ‌మ్ ఉత్ప‌త్తుల గొట్ట‌పు మార్గాన్ని వీడియో కాన్ఫ‌రెన్స్ మాధ్య‌మం ద్వారా ఈ రోజు న ప్రారంభించారు. భార‌త‌దేశం లోని మోతిహారీ నుండి నేపాల్ లోని అమ్‌ లేఖ్ గంజ్ కు పెట్రోలియమ్ ఉత్ప‌త్తుల ను చేర‌వేసేందుకు ఉద్దేశించిన‌టువంటి గొట్టపు మార్గం – ద‌క్షిణ ఆసియా లో ఈ కోవ కు చెందిన తొలి సీమాంత‌ర గొట్ట‌పు మార్గం ఇదే – ను ప్ర‌ధాన మంత్రి శ్రీ న‌రేంద్ర మోదీ తో పాటు నేపాల్ ప్ర‌ధాని రైట్ ఆన‌రెబల్ శ్రీ కె.పి. శ‌ర్మ ఓలీ కలసి ఈ రోజు న ప్రారంభించారు. ఈ సంద‌ర్భం లో ప్ర‌ధాని శ్రీ ఓలీ మాట్లాడుతూ, ముఖ్యమైనటువంటి ఈ సంధాన ప‌థ‌కం నిర్ణీత గ‌డువు క‌న్నా ఎంతో ముందుగానే పూర్తయి అమ‌లు లోకి రావ‌డం ప‌ట్ల ప్ర‌శంస‌లు కురిపించారు. ప్ర‌ధాన మంత్రి శ్రీ మోదీ మాట్లాడుతూ, 69 కిలో మీట‌ర్ల పొడ‌వు న సాగే మోతిహారీ- అమ్‌లేఖ్ గంజ్ గొట్ట‌పు మార్గం సంవ‌త్స‌రం లో 2 మిలియ‌న్ మెట్రిక్ ట‌న్నుల సామ‌ర్ధ్యాన్ని క‌లిగివుంద‌ని, ఇది శుద్ధమైనటువంటి పెట్రోలియ‌మ్ ఉత్ప‌త్తుల ను త‌క్కువ ఖ‌ర్చు లో నేపాల్ ప్రజ‌ల కు అందిస్తుంద‌న్నారు. నేపాల్ లో పెట్రోలియ‌మ్ ఉత్ప‌త్తుల ధ‌ర‌ ను ప్రతి లీట‌రు కు 2 రూపాయ‌ల మేర‌ త‌గ్గిస్తున్నట్లు ప్ర‌ధాని శ్రీ ఓలీ ప్ర‌క‌టించడాన్ని ఆయ‌న స్వాగతించారు. భార‌త‌దేశం-నేపాల్ భాగ‌స్వామ్యం విస్తృతం కావ‌డానికి ఒక పురోగామి దృక్ప‌థం క‌లిగిన కార్య‌క్ర‌మ ప‌ట్టిక ను అత్యున్న‌త రాజ‌కీయ స్థాయిల లో క్ర‌మం త‌ప్ప‌క చోటు చేసుకొంటున్న సంప్ర‌దింపులు ఆవిష్క‌రించాయని ప్ర‌ధాన మంత్రి శ్రీ మోదీ పేర్కొన్నారు. భార‌త‌దేశాని కి మ‌రియు నేపాల్ కు మ‌ధ్య ద్వైపాక్షిక సంబంధాలు మ‌రింత గాఢ‌త‌రం కావ‌డం తో పాటు విభిన్న రంగాల కు విస్త‌రించ‌గ‌ల‌వ‌న్న విశ్వాసాన్ని ఆయ‌న వ్య‌క్తం చేశారు. నేపాల్ ను సంద‌ర్శించాలంటూ ప్ర‌ధాన మంత్రి శ్రీ మోదీ ని ప్ర‌ధాని శ్రీ ఓలీ ఆహ్వానించ గా, ఆ ఆహ్వానాని కి ప్ర‌ధాన మంత్రి శ్రీ మోదీ ఆమోదం తెలిపారు.
వాల్మీకి జయంతి సందర్భంగా మహర్షి వాల్మీకి గొప్పవైన ఆదర్శాలను, ఆలోచనలను స్మరించుకున్న ప్రధాన మంత్రి

ప్రధాన మంత్రి శ్రీ నరేంద్ర మోదీ వాల్మీకి జయంతి సందర్భంగా మహర్షి వాల్మీకి గొప్పవైన ఆదర్శాలను మరియు ఆలోచనలను గుర్తుకు తెచ్చుకొన్నారు. “వాల్మీకి జయంతి నాడు మహర్షి వాల్మీకి ప్రబోధించిన గొప్పవైన ఆశయాలను, పవిత్రమైన ఆలోచనలను ఒకసారి జ్ఞ‌ప్తికి తెచ్చుకొందాం. మన సమాజంపై ఆయన చూపిన ప్రభావం ఆసాధారణమైంది” అని ప్రధాన మంత్రి తన సందేశంలో పేర్కొన్నారు.
సూరత్ మేర‌థ‌న్ ప్రారంభ కార్య‌క్ర‌మంలో ప్ర‌ధాన మంత్రి ప్ర‌సంగం సారాంశం

ప్ర‌జ‌లు తాము ఏదైనా సాధించాల‌ని నిర్ణ‌యించుకొన్న‌ప్పుడు, ఏ శ‌క్తీ వారిని అడ్డగించజాల‌దు. ఇదే ప్ర‌జాశ‌క్తి. నాయకులో, లేదా ప్రభుత్వాలో ఏ దేశాన్నీ త‌యారు చేయ‌డం కుదరదు. ప్ర‌జ‌ల యొక్క శ‌క్తే ఏ దేశాన్నైనా త‌యారు చేసేది. మ‌నం ఒక ‘న్యూ ఇండియా’ ను నిర్మించ‌వ‌ల‌సివుంది. అది ఎటువంటి ‘న్యూ ఇండియా’ అంటే, అందులో కుల రాజకీయాలకు, మ‌త‌వాదానికి మ‌రియు అవినీతికి తావు ఉండ‌దు. దేశం లోని ప్ర‌తి పౌరునికీ అధికారం ఉండేటటువంటి ఒక భార‌త‌దేశాన్ని మేం ఆవిష్క‌రించదలుస్తున్నాం. సూర‌త్ న‌గ‌రం అసాధార‌ణ‌మైన దృఢ సంక‌ల్పానికి పెట్టింది పేరు. ఈ న‌గ‌రం సామ‌ర‌స్యం ప‌ట్ల విశ్వాసాన్ని క‌లిగివున్నటువంటి నగరం. ఈ సంవ‌త్స‌రం యోగా దినం లో, అక్టోబ‌ర్ లో జరిగే ‘ర‌న్ ఫ‌ర్ యూనిటీ’ లో చురుకుగా పాలుపంచుకొమ్మని సూర‌త్ పౌరుల‌కు నేను విజ్ఞ‌ప్తి చేస్తున్నాను. ఇటువంటి పెద్ద ప‌రుగులు ప్ర‌జ‌ల ఆరోగ్యానికి మేలు చేయగలవు. క్రీడ‌ల‌ను ఆదరించండంటూ ప్ర‌జ‌ల‌కు నేను విన్న‌వించుకొంటున్నాను. క్రీడ‌లు చ‌క్క‌టి ఆరోగ్యాన్ని ప్రరసాదిస్తాయి; అంతే కాక కలిసికట్టుగా పనిచేసేటటువంటి స్ఫూర్తిని పెంపొందిస్తాయి కూడాను. ఒక న్యూ ఇండియా ను రూపు దిద్దాలన్నదే మా ఉద్య‌మం. ఇదే భార‌తదేశ స్వాతంత్య్రం కోసం ప్రాణాలను అర్పించిన మహా పురుషులకు మ‌రియు మహా మ‌హిళ‌ల‌కు అందించగలిగిన అత్యుత్త‌మ‌మైన నివాళి.
మాజీ ప్ర‌ధాన‌మంత్రి శ్రీ మొరార్జీదేశాయ్‌ని స్మ‌రించుకున్న ప్ర‌ధాన‌మంత్రి శ్రీ న‌రేంద్ర‌మోదీ

మాజీ ప్ర‌ధాన‌మంత్రి శ్రీ మొరార్జీ భాయ్ దేశాయ్ ని స్మ‌రించుకున్నారు , ప్ర‌ధాన‌మంత్రి శ్రీ న‌రేంద్ర మోదీ ఈమేర‌కు ఆయ‌న ట్విట్ట‌ర్ ద్వారా ఓక సందేశం ఇస్తూ, మ‌న మాజీ ప్ర‌ధాన‌మంత్రి శ్రీ మొరార్జీ భాయ్ దేశాయ్‌ని స్మ‌రించుకుంటున్నాము. ఆయ‌న త‌న సుదీర్ఘ ప్ర‌జాసేవా జీవితంలో భార‌త‌దేశ అభివృద్ధికి నిరంత‌రం పాటుప‌డ్డారు. వారు నిష్కళంకమైన చిత్తశుద్ధికి , ప్రజాస్వామ్యం పట్ల అచంచలమైన నిబద్ధతకు ప్రసిద్ది చెందారు అని ప్ర‌ధాన‌మంత్రి త‌మ సందేశంలో తెలిపారు..
ప్రధాన మంత్రి శ్రీ నరేంద్ర మోదీ రియో ఒలంపిక్స్ మహిళల సింగిల్స్ బ్యాడ్మింటన్ సెమి-ఫైనల్ మ్యాచ్ లో విజయం సాధించిన భారతీయ షటిల్ బ్యాడ్మింటన్ క్రీడాకారిణి పి.వి. సింధును అభినందించారు

భారతీయ షటిల్ బ్యాడ్మింటన్ క్రీడాకారిణి పి.వి. సింధు రియో ఒలంపిక్స్ లో మహిళల సింగిల్స్ బ్యాడ్మింటన్ సెమి-ఫైనల్ విజేతగా నిలచినందుకు ప్రధాన మంత్రి శ్రీ నరేంద్ర మోదీ ఆమెను అభినందించారు. ” పి.వి. సింధు.. శ్రేష్ఠమైన ప్రదర్శనను కనబరిచావమ్మా. భారతదేశం గర్వించేలా ఆడావు తల్లీ!. ఫైనల్స్ లో కూడా నీవు అత్యుత్తమ ప్రతిభను కనబరచాలి.. బెస్టాఫ్ లక్ ” అంటూ ప్రధాన మంత్రి తన సందేశంలో ఆశీర్వదించారు.
కర్నల్ (రిటైర్ డ్) శ్రీహెచ్.కె. సచ్ దేవ సతీమణి శ్రీమతి ఉమ సచ్ దేవ తో భేటీ అయిన ప్రధాన మంత్రి

శ్రీమతి ఉమ సచ్ దేవ తో ప్రధాన మంత్రి శ్రీ నరేంద్ర మోదీ భేటీ అయ్యారు. 90 ఏళ్ల వయస్సు కలిగిన శ్రీమతి ఉమ సచ్ దేవ తన భర్త, కీర్తిశేషుడు కర్నల్ (రిటైర్ డ్) శ్రీ హెచ్.కె. సచ్ దేవ వ్రాసిన 3 పుస్తకాల యొక్క ప్రతుల ను ప్రధాన మంత్రి కి బహుమతి గా ఇచ్చారు. ప్రధాన మంత్రి అనేక ట్వీట్ ల లో – ‘‘శ్రీమతి ఉమ సచ్ దేవ గారి తో ఈ రోజు న నేను ఒక మరచిపోలేనటువంటి సంభాషణ ను జరిపాను. ఆమె వయస్సు 90 ఏళ్లు. గొప్ప శక్తి, ఉత్సాహాల తో పాటు ఆశావాదం కూడా ఉంది ఆమె లో. ఆమె భర్త, కర్నల్ (రిటైర్ డ్) శ్రీ హెచ్.కె. సచ్ దేవ ను పలువురు గౌరవించే వారు. శ్రీ హెచ్.కె. సచ్ దేవ చిరకాలానుభవం కలిగిన వ్యక్తి. జనరల్ @Vedmalik1 Ji కి ఉమా జీ బంధువు కూడాను.’’ ‘‘ఉమ గారు ఆవిడ దివంగత భర్త రాసినటువంటి పుస్తకాల ప్రతులు మూడిటి ని నాకు అందజేశారు. వాటి లో రెండు గ్రంథాలు గీత ను గురించినవి కాగా మూడో పుస్తకం పేరు ‘బ్లడ్ ఎండ్ టియర్స్’. ఈ మూడో పుస్తకం దేశ విభజన తాలూకు ఆఘాతభరిత కాలం లో కర్నల్ (రిటైర్ డ్) హెచ్.కె. సచ్ దేవ గారి కి కలిగిన అనుభవాల ను గురించి వివరించేటటువంటి పుస్తకం.’’ ‘‘దేశ విభజన వల్ల బాధితులు గా మారి, వారి బ్రతుకుల ను మొదలంటా పునర్ నిర్మించుకొని దేశ పురోగతి కి తోడ్పాటు ను అందించిన వారి కి నివాళి ని అర్పించడం కోసం ఆగస్టు 14వ తేదీ ని దేశ విభజన భయాల స్మరణ దినం గా పాటించాలంటూ భారతదేశం తీసుకొన్న నిర్ణయాన్ని గురించి మేం చర్చించాం. వారు మానవుల దృఢదీక్ష కు మరియు నైతిక ధైర్యాని కి మారుపేరు గా నిలచారు.’’ అని పేర్కొన్నారు.
సాంస్కృతిక సామ‌ర‌స్యాన్ని ప్రోత్స‌హించేందుకు ఇచ్చే టాగోర్ పుర‌స్కారాల ను 2014, 2015 మ‌రియు 2016 సంవ‌త్స‌రాల కు ప్ర‌దానం చేసిన భార‌తదేశ రాష్ట్రప‌తి

సాంస్కృతిక సామ‌ర‌స్యం కోసం కృషి చేసిన వారికి ఇచ్చే టాగోర్ పుర‌స్కారాన్ని 2014వ, 2015వ మ‌రియు 2016వ సంవ‌త్స‌రాల కు గాను క్రమానుగతం గా శ్రీ రాజ్ కుమార్ సింహ‌జీత్ సింహ్, బాంగ్లాదేశ్ లోని ఒక సాంస్కృతిక సంస్థ అయిన ఛాయానుత్ మ‌రియు శ్రీ రాం వ‌న్‌జీ సుతార్ లకు నేడు ఇక్క‌డ జ‌రిగిన ఒక కార్యక్ర‌మం లో భార‌తదేశ రాష్ట్రప‌తి శ్రీ రాం నాథ్ కోవింద్ ప్ర‌దానం చేశారు. ఈ పుర‌స్కార విజేత‌ల ను ప్ర‌ధాన మంత్రి నాయ‌క‌త్వం వ‌హించిన ఒక న్యాయ నిర్ణేత‌ల బృందం ఎంపిక చేసింది. న్యాయ నిర్ణేత‌ల బృందం లో స‌భ్యులు గా భార‌త‌దేశ ప్ర‌ధాన న్యాయ‌మూర్తి జ‌స్టిస్ శ్రీ రంజ‌న్ గొగొయ్, ఎన్నికల ప్ర‌ధానాధికారి గా ప‌ని చేసినటువంటి శ్రీ ఎన్‌. గోపాలస్వామి మ‌రియు ఇండియ‌న్ కౌన్సిల్ ఫ‌ర్ క‌ల్చ‌ర‌ల్ రిలేశ‌న్స్ అధ్య‌క్షులు శ్రీ విన‌య్ స‌హ‌స్రబుద్ధే లు వ్య‌వ‌హ‌రించారు. ఈ సంద‌ర్భం గా ప్ర‌ధాన మంత్రి శ్రీ న‌రేంద్ర మోదీ మాట్లాడుతూ, సంస్కృతి అనేది ఏ దేశానికైనా ప్రాణ‌ప్ర‌దాయిని వంటిది అని, ఎందుకంటే ఇది ఆ దేశాని కి గుర్తింపు ను ప్ర‌సాదిస్తుంద‌ని పేర్కొన్నారు. ‘‘భార‌త‌దేశం యొక్క సుసంప‌న్న సాంస్కృతిక వార‌స‌త్వం విదేశీ దండ‌యాత్ర‌, ఇంకా వ‌ల‌స హ‌యాముల కు ఎదురొడ్డి నిల‌చి త‌న అస్తిత్వాన్ని ప‌రిర‌క్షించుకొంద‌’’ని’ ఆయ‌న చెప్పారు. ఇది గురుదేవులు టాగోర్ మ‌రియు స్వామి వివేకానందుల వారు ల వంటి మ‌హ‌నీయుల తోడ్పాటు వ‌ల్లే సాధ్య‌ప‌డిన‌ట్లు ఆయ‌న వివ‌రించారు. భార‌త‌దేశ బ‌హుళ పార్శ్విక వార‌స‌త్వం గురుదేవుల కృతుల లో ప్ర‌తిబింబించిన‌ట్లు ప్ర‌ధాన మంత్రి తెలిపారు. ర‌బీంద్ర సంగీత్ మ‌న దేశం లోని అన్ని వ‌ర్ణాల ను తనలో ఇముడ్చుకొంద‌ని, అది ఏ ఒక్క భాష‌ కో ముడిపడిపోలేద‌ని ఆయ‌న అన్నారు. టాగోర్ ప్ర‌బోధాలు కాలానికి అతీతం అయిన‌టువంటివ‌ని, ప్ర‌పంచం ఆయ‌న ర‌చ‌న‌ ల నుండి ఎంతో నేర్చుకొంద‌ని కూడా ఆయ‌న చెప్పారు. ఆయన భారతీయ లోక క‌ళారూపాలకు మ‌రియు సాంప్ర‌దాయ‌క నృత్య‌రీతులకు భార‌తీయ సంస్కృతి యొక్క సంకేతాల రూపం లో మాన్యత ను ఇచ్చారని ప్ర‌ధాన మంత్రి పేర్కొన్నారు. https://youtu.be/EsYVZSqp2yU మ‌ణిపురి నృత్య‌రీతి యొక్క ప్రతిపాదకుడు అయిన‌ శ్రీ రాజ్‌కుమార్ సింహ‌జీత్ సింహ్ కు 2014వ సంవ‌త్స‌రానికి టాగోర్ పుర‌స్కారాన్ని ఇవ్వ‌డం జ‌రిగింది. అలాగే, బాంగ్లాదేశ్ కు చెందిన సాంస్కృతిక సంస్థ ఛాయానుత్ కు బాంగ్లా క‌ళ‌లు మ‌రియు గురుదేవులు ర‌వీంద్ర‌నాథ్ టాగోర్ కృతుల ప్ర‌చారం లో ఆ సంస్థ పోషించిన పాత్రకు గాను 2015వ సంవ‌త్స‌రపు పుర‌స్కారాన్ని ఇవ్వ‌డ‌మైంది. ప్ర‌ముఖ శిల్పి మ‌రియు విద్యావేత్త శ్రీ రామ్ వ‌న్‌జీ సుతార్ కు 2016వ సంవ‌త్స‌ర పుర‌స్కారాన్ని ప్ర‌దానం చేయ‌డ‌మైంది. సాంస్కృతిక సామ‌ర‌స్యానికి పాటు ప‌డే వారికి ప్ర‌దానం చేసేందుకు గాను టాగోర్ పుర‌స్కారాన్ని ర‌వీంద్ర‌నాథ్ టాగోర్ గారి 150వ జ‌యంతి కి గుర్తు గా 2012వ సంవ‌త్స‌రం లో ప్ర‌భుత్వం ఏర్పాటు చేసింది. ఈ పుర‌స్కారాన్ని ప్ర‌తి ఏటా ప్ర‌దానం చేస్తూ వ‌స్తున్నారు. ఈ పుర‌స్కారం లో భాగం గా పుర‌స్కార గ్ర‌హీత‌ కు ఒక కోటి రూపాయ‌ల సొమ్ము ను, ఒక ప్ర‌శంసా ప‌త్రాన్ని, ఒక ఫ‌ల‌కాన్ని, ఇంకా ఒక ఉత్కృష్ట‌ సాంప్ర‌దాయ‌క హ‌స్త క‌ళా రూపాన్ని గానీ, లేదా చేనేత వస్తువు ను గానీ ప్రదానం చేస్తున్నారు. Please click here for the Prime Minister’s speech
బ్లాక్‌ స్టోన్ చైర్ మన్, సిఇఒ మరియు సహ వ్యవస్థాపకుడు శ్రీ స్టీఫన్ శ్వార్జ్‌మేన్‌ తో సమావేశమైన ప్రధాన మంత్రి

బ్లాక్‌ స్టోన్ ఛైర్ మన్, సిఇఒ మరియు సహ వ్యవస్థాపకుడు శ్రీ స్టీఫన్ శ్వార్జ్‌మేన్‌ తో ప్రధాన మంత్రి శ్రీ నరేంద్ర మోదీ సమావేశమయ్యారు. భారతదేశం లో బ్లాక్‌ స్టోన్ తాలూకు ప్రాజెక్టుల ను గురించి, భవిష్యత్తు లో మౌలిక సదుపాయాల రంగం లో, రియల్ ఎస్టేట్ రంగం లో పెట్టుబడి పై తనకు ఉన్న ఆసక్తి ని గురించి ప్రధాన మంత్రి కి శ్రీ శ్వార్జ్‌మేన్‌ వివరించారు. లో నేశనల్ ఇన్ ఫ్రాస్ట్రక్చర్ పైప్ లైన్ , నేశనల్ మోనెటైజేశన్ పైప్ లైన్ ల లో పెట్టుబడి కి ఉన్న అవకాశాల ను గురించి కూడా ఈ సందర్భం లో చర్చించడం జరిగింది.
కోట్లాది రైతులకు పింఛన్ మంజూరు దిశగా ఎన్డీయే ప్రభుత్వం
తొలి మంత్రిమండలి సమావేశంలో చారిత్రక నిర్ణయం

ఆర్థిక భారం నుంచి ఊరటసహా సామర్థ్యం మెరుగుకు దారితీసే నిర్ణయం ప్రధానమంత్రి నరేంద్ర మోదీ అధ్యక్షతన సమావేశమైన కేంద్ర మంత్రిమండలి- దేశంలోని రైతులకు సాధికారత కల్పన దిశగా ఓ కొత్త కేంద్ర ప్రభుత్వ రంగ పథకానికి ఆమోదం తెలుపుతూ చారిత్రక నిర్ణయం తీసుకుంది. జాతికి ఇంత తిండి పెట్టేందుకు అహర్నిశలూ పొలాల్లో చెమటోడ్చే రైతన్నకు పింఛన్ అందించేందుకు ఉద్దేశించిన వినూత్న పథకమిది. అలాగే స్వాతంత్ర్యానంతరం రైతులకోసమే రూపొందించిన తొలి పింఛన్ పథకం కూడా ఇదే కావడం విశేషం. దీనివల్ల తొలి మూడేళ్లలోనే సుమారు 5 కోట్ల మంది చిన్న, సన్నకారు రైతులకు ప్రయోజనం కలుగుతుందని అంచనా. సామాజిక భద్రతకు హామీ ఇచ్చే ఈ పథకం కింద మూడేళ్ల కాలానికిగాను కేంద్ర ప్రభుత్వం తన వాటాగా 10,774.50 కోట్ల రూపాయలు ఖర్చు చేయనుంది. ఈ పథకం ముఖ్యాంశాలివే:- దేశంలోని సన్న, చిన్నకారు రైతులందరికీ వర్తించే స్వచ్ఛంద-భాగస్వామ్య పింఛన్ పథకమిది. ఇందులో 18-40 ఏళ్ల మధ్య వయస్కులు నమోదు చేసుకోవచ్చు. ఇలా నమోదైనవారికి 60 ఏళ్లు పూర్తికాగానే నెలకు రూ.3000 వంతున పెన్షన్ లభిస్తుంది. ఉదాహరణకు… అర్హుడైన రైతు లబ్ధిదారు 29 ఏళ్లు నిండిన తర్వాత ఇందుకోసం నెలకు రూ.100 చొప్పున తన వాటాకింద జమచేయాల్సి ఉంటుంది. తదనుగుణంగా కేంద్ర ప్రభుత్వం తన వాటా కింద అంతే మొత్తాన్ని పింఛన్ నిధికి జమచేస్తుంది. లబ్ధిదారుకు 60 ఏళ్లు పూర్తయ్యాక పెన్షన్ అందుకుంటున్న కాలంలో మరణించినట్లయితే వారి జీవిత భాగస్వామికి పెన్షన్ మొత్తంలో 50 శాతం (రూ.1,500) కుటుంబ పింఛన్ కింద అందుతుంది. అయితే, సదరు జీవిత భాగస్వామి ఇదే పథకంలో చందాదారు అయి ఉండరాదు. ఒకవేళ లబ్ధిదారు తనవంతు నెలవారీ చందాలు చెల్లిస్తూ 60 ఏళ్లు రాకముందే మరణించినట్లయితే- వారి జీవిత భాగస్వామి ఆ మొత్తాన్ని చెల్లించడంద్వారా పథకంలో కొనసాగవచ్చు. పథకాల మధ్య సమన్వయం-రైతులకు సౌభాగ్యం:- ఈ పథకంలో ఆసక్తికర అంశమేమిటంటే- ప్రధానమంత్రి కిసాన్ సమ్మాన్ నిధి (PM-KISAN) పథకం కింద పొందే ఆర్థిక సహాయం నుంచి రైతులు నేరుగా తమ స్వచ్ఛంద-భాగస్వామ్య పింఛన్ పథకానికి నెలవారీ చందా చెల్లించే వీలుండమే. ఇందుకోసం రైతులు MeitY కిందగల సార్వత్రిక సేవా కేంద్రాలలో నమోదు చేసుకునే వెసులుబాటు కూడా ఉంది. ప్రధాన వాగ్దానాల అమలు-వ్యవసాయ రంగానికి సాధికారత:- స్వాతంత్ర్యం సిద్ధించిన 70 ఏళ్ల తర్వాత కూడా రైతుల కోసం ఇలాంటి పథకం అవసరం గురించి ఆలోచన చేసిన దాఖలాల్లేవు. అయితే, 2019 లోక్‘సభ ఎన్నికల సందర్భంగా ప్రధానమంత్రి నరేంద్ర మోదీ ఈ పథకం గురించి తొలిసారి ప్రస్తావించాక క్రమేణా ఇది దేశవ్యాప్తంగా ప్రతిధ్వనించింది. అలాగే బీజేపీ తన ఎన్నికల ప్రణాళికలోనూ ఇటువంటి పథకంపై హామీ ఇచ్చింది. తదనుగుణంగా కొత్త ప్రభుత్వం ఏర్పడిన తర్వాత జరిగిన తొలి మంత్రిమండలి సమావేశంలోనే అది కార్యరూపం దాల్చింది.
ప్రధాన మంత్రి తో ఇయు హై రెప్రజెంటేటివ్ ఫర్ ఫారిన్ అఫైర్స్ అండ్ సెక్యూరిటీ పాలిసి భేటీ

ప్రధాన మంత్రి శ్రీ నరేంద్ర మోదీ తో యూరోపియన్ యూనియన్ హై రెప్రజెంటేటివ్ ఫర్ ఫారిన్ అఫైర్స్ అండ్ సెక్యూరిటీ పాలిసి ఫెడరికా మొఘెరిని ఈ రోజు సమావేశమయ్యారు. ప్రధాన మంత్రి శ్రీ నరేంద్ర మోదీ, మొఘెరిని లు పరస్పర ప్రయోజనాలు కలిగిన ప్రాంతీయ మరియు ప్రపంచ పరిణామాలపై చర్చలు జరిపారు. భారతదేశం మరియు ఇయు ల మధ్య భద్రత సహకారాన్ని, మరీ ముఖ్యంగా ఉగ్రవాదాన్ని ఎదుర్కొనే విషయంలో ఈ విధమైన సహకారాన్ని బలోపేతం చేసుకోవలసిన అవసరం ఉందన్న విషయాన్ని ప్రధాన మంత్రి, మొఘరిని లు ఒప్పుకొన్నారు. గడచిన ఇండియా-ఇయు శిఖరాగ్ర సమావేశం సందర్భంగా 2016 మార్చి నెలలో బ్రసెల్స్ లో తన పర్యటన విజయవంతం కావడాన్ని ప్రధాన మంత్రి శ్రీ మోదీ గుర్తుకు తెచ్చుకొన్నారు. 2017 అక్టోబరు నెలలో భారతదేశంలో జరుగనున్న ఇండియా-ఇయు శిఖరాగ్ర సమావేశం కోసం తాను ఎదురుచూస్తున్నానని ఆయన అన్నారు.
ప్రధాన మంత్రి శ్రీ నరేంద్ర మోదీ కి, వియత్ నామ్ ప్రధాని శ్రీ ఫామ్ మిన్హ్ చిన్ కు మధ్య టెలిఫోన్ ద్వారా జరిగిన సంభాషణ

వియత్ నామ్ ప్రధాని శ్రీ ఫామ్ మిన్హ్ చిన్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు. వియత్ నామ్ ప్రధాని పదవి లో శ్రీ ఫామ్ మిన్హ్ చిన్ నియామకం జరిగిన సందర్భం లో ప్రధాన మంత్రి శ్రీ నరేంద్ర మోదీ ఆయన కు శుభాకాంక్షల ను తెలియజేసి, ఆయన సమర్థ మార్గదర్శకత్వం లో భారతదేశం-వియత్ నామ్ విస్తృత వ్యూహాత్మక భాగస్వామ్యం ఇక ముందు కూడా పటిష్టం కాగలదనే విశ్వాసాన్ని వ్యక్తం చేశారు. దాపరికానికి తావు లేనటువంటి, అన్ని వర్గాలను కలుపుకొని పోయే, శాంతియుతమైన, నియమాలపై ఆధారపడ్డ హిందూ మహాసముద్ర ప్రాంతం పట్ల ఉభయ దేశాలు సమానమైనటువంటి దృష్టికోణాన్ని కలిగివున్నాయన్న తర్కాన్ని ప్రధాన మంత్రి శ్రీ నరేంద్ర మోదీ స్వాగతిస్తూ, ఈ కారణం గా భారతదేశం, వియత్ నామ్ ల మధ్య గల ఈ విస్తృత వ్యూహాత్మక భాగస్వామ్యం ప్రాంతీయ స్థిరత్వాన్ని, ప్రాంతీయ సమృద్ధి ని, ప్రాంతీయ అభివృద్ధి ని పెంపొందించేలా తమ వంతు తోడ్పాటు ను అందిస్తాయని పేర్కొన్నారు. భారతదేశం, వియత్ నామ్ లు ప్రస్తుతం ఐక్య రాజ్య సమితి భద్రత మండలి లో సహ సభ్యత్వ దేశాలు గా ఉన్న విషయాన్ని ఈ సందర్భం లో ప్రధాన మంత్రి ప్రముఖం గా ప్రస్తావించారు. భారతదేశం లో కోవిడ్-19 మహమ్మారి తాలూకు సెకండ్ వేవ్ సాగుతున్న ఈ కాలం లో వియత్ నామ్ ప్రభుత్వం ద్వారాను, వియత్ నామ్ ప్రజల ద్వారాను లభించినటువంటి అతి విలువైన సమర్థన కు గాను ప్రధాని శ్రీ ఫామ్ మిన్హ్ చిన్ కు ప్రధాన మంత్రి శ్రీ నరేంద్ర మోదీ ధన్యవాదాలు తెలిపారు. ఈ విశ్వమారి కి వ్యతిరేకం గా జరుగుతున్న ప్రయాసల ను సమర్థించడానికి ఇరు దేశాలు పరస్పరం సంప్రతింపులను, పరస్పరం సహకారాన్ని కొనసాగించాలి అంటూ నేత లు ఇద్దరూ వారి సమ్మతి ని వెలిబుచ్చారు. ద్వైపాక్షిక సంబంధాల స్థితి ని ఇరువురు నేత లూ సమీక్షించారు. వివిధ రంగాల లో వారి వారి ఆలోచనల ను ఒకరి తో మరొకరు వెల్లడి చేసుకొన్నారు. ఉభయ దేశాల మధ్య దౌత్య సంబంధాలు ఏర్పడి 2022వ సంవత్సరం లో 50వ వార్షికోత్సవం తటస్థించనుందని, ఈ శుభ సందర్భాన్ని మరపురానిది గా మలచుకోవడం కోసం ఘనమైన పద్ధతి లో పలు ఉత్సవాల ను నిర్వహించాలంటూ నేతలిద్దరూ వారి సమ్మతి ని వ్యక్తం చేశారు. ప్రధాని శ్రీ ఫామ్ మిన్హ్ చిన్ వీలయినంత త్వరలో భారతదేశ ఆధికారిక సందర్శన కు తరలిరావాలంటూ ప్రధాన మంత్రి శ్రీ నరేంద్ర మోదీ ఆయన కు ఆహ్వానం పలికారు.
బ‌హ‌దూర్‌ఘ‌ర్‌- ముండ్‌కా మెట్రోలైన్‌ను వీడియో కాన్ఫ‌రెన్స్ ద్వారా ప్రారంభించిన ప్ర‌ధాన‌మంత్రి

బ‌హ‌దూర్‌ఘ‌ర్‌- ముండ్‌కా మెట్రోలైన్‌ను ప్ర‌ధాన‌మంత్రి శ్రీ‌న‌రేంద్ర మోదీ ఈరోజు వీడియో కాన్ఫ‌రెన్స్ ద్వారా ప్రారంభించారు. ఢిల్లీ మెట్రోకుసంబంధించిన ఈ కొత్త సెక్ష‌న్ ప్రారంభం సంద‌ర్భంగా ప్ర‌ధాని హ‌ర్యానా, ఢిల్లీ ప్ర‌జ‌ల‌కు శుభాకాంక్ష‌లు తెలిపారు. బ‌హ‌దూర్‌ఘ‌ర్ ఢిల్లీ మెట్రోతో అనుసంధానం కావ‌డం త‌న‌కు ఆనందంగా ఉంద‌ని ప్ర‌ధాన‌మంత్రి చెప్పారు. గుర్‌గావ్‌, ఫ‌రీదాబాద్ త‌ర్వాత హ‌ర్యానాలో ఈ ర‌కంగా అనుసంధాన‌మౌతున్న మూడ‌వ ప్రాంతం ఇది అని ఆయ‌న అన్నారు. ఢిల్లీలో మెట్రో ప్ర‌జ‌ల జీవితాల‌పై ఎలాంటి సానుకూల మార్పులు తీసుకువ‌చ్చిందో ప్ర‌ధాని ప్ర‌స్తావించారు. బ‌హ‌దూర్‌ఘ‌ర్‌లో పెద్ద ఎత్తున ఆర్థిక వృద్ధి సాగుతున్న‌ద‌ని అంటూ ప్ర‌ధాని, ఇక్క‌డ ప‌లు విద్యాసంస్థ‌లు ఉన్నాయ‌ని, ఇక్క‌డి నుంచి విద్యార్థులు ఢిల్లీ వెళుతుంటార‌ని అన్నారు. మెట్రో కార‌ణంగా ఢిల్లీ ప్ర‌యాణం మ‌రింత సౌక‌ర్య‌వంతంగా ఉంటుంద‌ని ప్ర‌ధాని అన్నారు. అనుసంధాన‌త‌, అబివృద్ధికి మ‌ద్య ప్ర‌త్య‌క్ష సంబంధం ఉంద‌ని ప్ర‌ధాన‌మంత్రి అన్నారు. మెట్రో స‌దుపాయం క‌ల‌గ‌డ‌మంటే, ఆ ప్రాంత ప్ర‌జ‌ల‌కు మ‌రిన్ని ఉపాధి అవ‌కాశాలు ల‌భించ‌డ‌మే న‌ని ప్ర‌ధాన‌మంత్రి చెప్పారు. దేశ‌వ్యాప్తంగా మెట్రో మెట్రో రైలు నెట్‌వ‌ర్క్‌ల విష‌యంలో ఏక‌రూప‌త‌, ప్రామాణిక‌త సాధించేందుకు మెట్రోల‌కు సంబంధించి కేంద్ర ప్ర‌భుత్వం ఒక విధానాన్ని తీసుకువ‌చ్చింద‌ని ప్ర‌ధాన‌మంత్రి చెప్పారు. మ‌న న‌గ‌రాల‌లో ర‌వాణా స‌దుపాయాలు సానుకూల‌, సౌక‌ర్య‌వంత‌మైన రీతిలో చౌక‌ధ‌ర‌కు అందుబాటులో ఉండేలా చూడ‌డ‌మే దీని ల‌క్ష్య‌మ‌ని అన్నారు. మెట్రో రైలు కోచ్‌లు ఇండియాలోనే త‌యారు చేయ‌డం ద్వారా మేక్ ఇన్ ఇండియాను ముందుకు తీసుకుపోవ‌డ‌మే త‌మ ల‌క్ష్య‌మ‌ని ప్ర‌ధాని తెలిపారు. మెట్రో వ్య‌వ‌స్థ‌లకు సంబంధించిన ప్ర‌క్రియ కూడా స‌హ‌కార స‌మాఖ్య వ్య‌వ‌స్థ‌తో ముడిప‌డిన‌ద‌ని ప్ర‌ధాని చెప్పారు. భార‌త‌దేశంలో ఎక్క‌డ మెట్రో సేవ‌లు అందుబాటులోకి వ‌చ్చినా అక్క‌డ కేంద్ర , రాష్ట్ర‌ప్ర‌భుత్వాలు క‌ల‌సి ప‌నిచేస్తున్నాయ‌ని ఆయ‌న చెప్పారు. న‌వ‌భార‌త దేశానిఇక కొత్త స్మార్ట్ మౌలిక స‌దుపాయాలు అవ‌ర‌స‌ర‌మని ప్ర‌ధాని గుర్తు చేశారు. కేంద్ర ప్ర‌భుత్వం రోడ్లు, రైల్వేలు, జాతీయ‌ర‌హ‌దారులు, విమాన‌యానం, జ‌ల‌మార్గాలు, ఐ- వేస్ ల విష‌యంలో కేంద్ర ప్ర‌భుత్వం కృషి చేస్తున్న‌ట్టు ప్ర‌ధాన‌మంత్రి చెప్పారు. అనుసంధాన‌త సాధించ‌డంతోపాటు అభివృద్ధి ప్రాజెక్టులు స‌కాలంలో పూర్తి అయ్యేందుకు దృష్టిపెడుతున్న‌ట్టు ప్ర‌ధాన‌మంత్రి చెప్పారు.
మహాత్మాగాంధీ పుణ్యతిథి సందర్భంగా ఆ మహనీయుడిని స్మరించుకున్న ప్రధానమంత్రి నరేంద్ర మోదీ

ప్రధానమంత్రి శ్రీ నరేంద్ర మోదీ,ఈ రోజు మహాత్మాగాంధీ పుణ్యతిథి సందర్భంగా ఆయనను స్మరించుకున్నారు. అమరవీరుల దినం సందర్భంగా ప్రధానమంత్రి, దేశ రక్షణకు అసమాన ధైర్యసాహసాలతో పాటుపడుతూ అమరులైన వారందరికీ నివాళులర్పించారు. ఈ సందర్భంగా ట్విట్టర్ ద్వారా ఒక సందేశం ఇస్తూ, బాపూజీని వారి పుణ్యతిథి సందర్భంగా సంస్మరించుకుంటున్నాను.వారి మహోన్నత ఆశయాలను మనందరి సమష్ఠి క్రుషితో మరింత ప్రచారంలోకి తీసుకురావాలి. అలాగే ఈరోజు అమరవీరుల దినం.దేశ రక్షణకు అసమాన ధైర్యసాహసాలతో పాటుపడి అమరులైన వారందరికీ నివాళులర్పిస్తున్నాను. వారి సేవలు, వారి ధైర్యసాహసాలు ఎల్ల వేళలా స్మరించుకుంటాము అని ప్రధానమంత్రి తమ సందేశంలో తెలిపారు.